Hotel Paříž

Hotel Paříž je dom súp. č, 1080 na Starom Meste v Prahe na križovatke ulíc U Obecního domu (č. 1) a Králodvorská (č. 8) v blízkosti obchodného domu Kotva. Je chránený ako kultúrna pamiatka Českej republiky.

Architekt Jan Vejrych vytvoril návrh v roku 1904, výstavba trvala do roku 1907. Hotel je neogotická stavba s výrazne secesnými prvkami, prípadne rane secesná stavba. Vonkajšie keramické mozaiky sú od Jana Köhlera.

Hotel vznikol na parcele, kde predtým stálo viac domov, prvá zmienka o jednom z nich je zo Zbraslavskej kroniky k roku 1310, kedy je menovaný ako dom Mikuláše od věže. V roku 1344 v ďalšom dome žil biskup Jan Volek, nemanželský syn kráľa Václava II. 

Dnešná stavba bola upravovaná v rokoch 1926 – 1928, v roku 1993 bola generálne rekonštruovaná.

 Referencie 

 Literatúra 
 VLČEK, Pavel a kol .: Umělecké památky Prahy. Staré Město – Josefov. Praha : Academia, 1996. S.534-535. ISBN 80-200-0563-3

 Iné projekty 

 Externé odkazy 
 Hotel Paríž na stránke Pražskej informačnej služby

 Zdroj 

Kategória:Architektúra z 1907
Kategória:Hotely v Česku
Kategória:Kultúrne pamiatky v Prahe
Kategória:Staré Mesto (Praha)
Kategória:Neogotické stavby v Česku
Kategória:Secesné stavby v Česku